als_Latn dik_Latn sag_Latn
Nuk di të ndalet Vllaznia e Rainerit duke marrë fitoren e 4 rradhazi në kampionat. Në takimin e sotëm të zhvilluar në orën 13:00 në stadiumin Loro Boriçi shkodranëve iu desh të prisnin 91 minuta për të gjetur golin e fitores me anë të kapitenit Elvin Beqiri. Ndeshja e vlefshme për javën e 16 të Kategorisë Superiore nuk prodhoi lojë të bukur por gjithsesi për Vllazninë janë 3 pikët ato që vlejnë.
Mbas këtij takimi ekipi i drejtuar nga Baldo Raineri shkon në kuotën e 20 pikëve dhe ngjitet në vend të 6 duke parakaluar përkohësisht Flamurtarin i cili ka ende për të luajtur takimin e kësaj jave ndaj kryesuesve të Partizanit. Laçi i drejtuar nga Armando Cungu ngelet në vendin e pestë me 21 pikë.
als_Latn als_Latn